Source: https://domov.sme.sk/c/3111846/sud-oslobodil-siskarov-obzalovanych-z-odpocuvania.html
Timestamp: 2017-02-21 03:43:10+00:00
Document Index: 1429859

Matched Legal Cases: ['Súd ', 'Súd ', 'súd ', 'súd ', 'Súd ', 'súd ']

Súd oslobodil SISkárov obžalovaných z odpočúvania - domov.sme.sk
Zobraziť všetky sekcie Súd oslobodil SISkárov obžalovaných z odpočúvania
Bratislava 24. januára (TASR) Krajský súd v Bratislave dnes definitívne oslobodil troch príslušníkov Slovenskej informačnej služby (SIS) obžalovaných ... 24. jan 2007 o 16:10 TASR
Písmo:A-|A+30 Bratislava 24. januára (TASR) Krajský súd v Bratislave dnes definitívne oslobodil troch príslušníkov Slovenskej informačnej služby (SIS) obžalovaných vo veci nezákonného odpočúvania Pavla Ruska a redaktora denníka SME. Súd zamietol odvolanie prokurátora proti oslobodzujúcemu rozsudku prvostupňového súdu z leta 2006, ktorý tým nadobudol právoplatnosť. TASR o tom informoval jeden z obžalovaných Ľuboš Kožela a jeho právny zástupca. Ľuboš K., Ľubomír L. a Milan B. boli v kauze obvinení zo zneužitia právomoci verejného činiteľa. Všetci traja boli ako riadiaci pracovníci SIS v Bratislave priamo zodpovední za technickú prevádzku odpočúvacieho systému určeného na odpočúvanie telefonických rozhovorov. Podľa záverov vyšetrovania vedeli o tom, že tento systém okrem legálnych odpočúvaní telefonátov umožňuje odpočúvať a zaznamenávať aj iné telefonické rozhovory. Od presne nezisteného dňa v apríli 1999 do 18. decembra 2002 v rozpore so zákonom o SIS podľa pôvodnej obžaloby neprijali a nevykonali žiadne dostatočné opatrenia na to, aby nedochádzalo k nelegálnemu odpočúvaniu telefonických hovorov. Bez splnenia zákonných podmienok 18. decembra 2002 odpočuli telefonický rozhovor Pavla Ruska s redaktorom denníka Sme a ďalších najmenej 11 telefonických rozhovorov osôb, ktorých totožnosť nezistili. Okresný súd Bratislava II v júli a auguste 2006 vyslovil v kauze nelegálneho odpočúvania bývalého ministra hospodárstva Ruska a redaktora denníka Sme oslobodzujúci rozsudok pre nedostatok dôkazov, že skutok sa naozaj stal. Nechajte si posielať ranný prehľad najdôležitejších správ e-mailom